
	לכל מאן דבעי,
	‏‏‏‏יום רביעי ח' אב תשפ"ו
‏‏‏‏‏22 יולי 2026



מכרז פומבי מס' 37/2026
להפעלת ניידת איתור לילה בעיר נתיבות 

מסמך שינויים והבהרות

בהמשך לפרסומו של המכרז שבנדון (להלן: "המכרז") להלן הבהרות למכרז: 



מענה לשאלות הבהרה: 


	מס"ד
	מסמך ועמוד
	סעיף
	שאלה 
	תשובה

	1. 
	מסמך א' – הזמנה להציע הצעות 
	2.9
	משרד הרווחה מממן 75% מעלות התוכנית בעוד העירייה אמורה להשלים מימון של 25%. הסעיף לא מתייחס לכך.

	העירייה תפעל בהתאם לנהלי משרד הרווחה בנושא.

	2. 
	מסמך א' – הזמנה להציע הצעות
	8.5
	מבוקש להוסיף הודעה באמצעות דוא"ל.

	הבקשה נדחית.

	3. 
	מסמך א' – הזמנה להציע הצעות
	11.2
	מבוקש לשנות לשבעה ימי עסקים.

	במקום "7 ימים" יירשם: "10 ימים".

	4. 
	מסמך א' – הזמנה להציע הצעות 
+
מסמך ג' – הסכם 
	2.13


+
5.2

	קיימת סתירה בין מספר ומשך תקופות האופציה: סעיף 2.12 להזמנה קובע כי לעירייה זכות ברירה להאריך את ההסכם ב-3 תקופות נוספות של 12 חודשים כל אחת (עד לתקופה כוללת של 5 שנים), בעוד שסעיף 5.2 להסכם קובע כי העירייה רשאית להאריך את תקופת ההתקשרות ב-2 תקופות נוספות של שנה בלבד. נבקש תיקון הסתירה והבהרת מספר תקופות האופציה ומשכן הכולל.

	בסעיף 5.2 להסכם מדובר בטעות סופר. 

להלן תיקון: במקום: "ל-2 תקופות" יירשם: "ל-3 תקופות".


	5. 
	מסמך ג' – הסכם 
	5.5
	הסעיף מאפשר לעירייה, לפי שיקול דעתה, לשנות את תמהיל השירותים או לבטל את ההסכם עקב שינויים בתע"ס, בדין או בתקציב, מבלי שנקבע כל מנגנון פיצוי או התאמת תמורה למפעיל. נבקש להבהיר כי שינוי מהותי בתמהיל השירותים יזכה את המפעיל בביטול ההסכם בתוך 10 ימים ממועד הודעה על שינוי כאמור (שכן שינוי תמהיל השירותים משפיע ישירות על המפעיל), וכי ביטול ההסכם מטעם זה על ידי מי מהצדדים ייחשב "ביטול שלא באשמת המפעיל" לצורך סעיף 16 להסכם.

	התאמות  ושינויים ככל שיהיו יבוצעו גם על דעת המפעיל.

	6. 
	מסמך ג' – הסכם
	6.1
	הסעיף מקנה לעירייה זכות ביטול בהתראה של 45 יום "ללא צורך במתן נימוק או הסבר". נבקש להבהיר כי ביטול מסוג זה ייחשב "ביטול שלא באשמת המפעיל", וכי המפעיל יהיה זכאי לתשלום מלא בגין שירותים שבוצעו עד למועד הביטול, וכן להשבת הוצאות סבירות שהוציא בהסתמך על ההתקשרות.

	במקרה של ביטול כאמור בסעיף תשולם תמורה בגין השירותים שבוצעו בפועל עד מועד סיום ההתקשרות.

	7. 
	מסמך ג' – הסכם
	6.2.2
	הסעיף מאפשר לעירייה לבטל את ההסכם ללא התראה מוקדמת אם מצאה שהשירותים מבוצעים ברמה ירודה, לאחר מתן זכות טיעון בלבד למפעיל. נבקש כי בטרם ביטול תינתן למפעיל גם הזדמנות סבירה (לא רק זכות טיעון) לתקן את הליקויים שנמצאו, ככל שהם ניתנים לתיקון.

	הבקשה מקובלת.

	8. 
	מסמך ג' – הסכם
	8.1
	נבקש  שהתקן יהיה בהתאם למודל משרד הרווחה להפעלת ניידת כתובת רחוב ולא כפי שנרשם בסעיף.

	התקן יהא בהתאם להנחיות וחוזרי משרד הרווחה כפי שיהיו במהלך תקופת ההתקשרות.

	9. 
	מסמך ג' – הסכם
	8.7
	הסעיף מחייב את המפעיל לשפות את העירייה "מיד עם קבלת דרישתה הראשונה" בגין כל תביעה של עובד או מי מטעם המפעיל נגד העירייה, ללא שלב של בחינת הדרישה או מתן הזדמנות למפעיל להתגונן מפניה. נבקש להתאים את מנגנון השיפוי לזה הקבוע בסעיף 14.3 להסכם, לפיו תינתן למפעיל הודעה על התביעה והזדמנות להתגונן מפניה על חשבונו, בטרם חובת השיפוי תתגבש.

	הבקשה מקובלת.

	10. 
	מסמך ג' – הסכם
	9.1
	הסעיף מסמיך את העירייה או גורמי הפיקוח להורות על הרחקת כל עובד של המפעיל, לפי שיקול דעתם, מבלי לקבוע פרוצדורה, חובת הנמקה בכתב או זכות התייחסות של המפעיל טרם ההרחקה. מכיוון שהמפעיל כמובן כפוף על פי דין מבחינת שיקולים להפסקת העסקה, נבקש כי תינתן למפעיל הודעה בכתב המפרטת את הטעם להרחקה, וכי תתאפשר למפעיל התייחסות קצרה טרם ביצועה, למעט במקרים דחופים המצריכים הרחקה מיידית מטעמי בטיחות.

	אין שינוי בהוראות המכרז.

	11. 
	מסמך ג' – הסכם
	10
	נבקש הבהרה בנושא למי מועברות דרישות התשלום בפועל? מה יש לצרף לדרישות התשלום? מה אופן העברת דרישות התשלום לאחר ייפוי כוח?.

	המפעיל מעביר לרשות דו"חות הפעלה בתום כל חודש בהתאם למספר הלילות שהופעלה הניידת ודרישת תשלום.




	12. 
	מסמך ג' – הסכם
	10
	נבקש לצרף להסכם נספח התעריף והתקן העדכני של מודל הפעלת "ניידות כתובת רחוב" של משרד הרווחה.

	מצ"ב למסמך הבהרות זה נספח.


	13. 
	מסמך ג' – הסכם
	10.3
	הסעיף קובע כי כספי המימון ממשרד הרווחה הם התמורה היחידה שתשולם למפעיל, וכי "הסכומים... מוחלטים... ולא תתווסף אליהם תמורה נוספת". נבקש להבהיר כי ככל שהעירייה תדרוש מהמפעיל מתן שירותים החורגים מנספח א' (מפרט השירותים), תשולם למפעיל תמורה נוספת בגין שירותים אלה.

	אין שינוי בהוראות המכרז.

	14. 
	מסמך ג' – הסכם
	14.2 – 14.4
	נבקש להבהיר כי אחריות המפעיל תהיה תחומה לנזקים שייגרמו על ידיו או על ידי מי מטעמו (במעשה או מחדל), וכן כי המפעיל לא יהיה אחראי לנזקים שייגמרו על ידי העירייה ו/או מי מטעמה בזדון או ברשלנות רבתית.

	המפעיל לא יהא אחראי לנזקים שגרמו על ידי העירייה או מי מטעמה בזדון.

	15. 
	מסמך ג' – הסכם
	14.5
	אנו מבקשים כי זכות הקיזוז של העירייה תהיה כפופה למתן הודעה מוקדמת בכתב של 14 יום לצורך מתן התייחסות מהמפעיל וכן זכות ריפוי.

	הבקשה מקובלת.

	16. 
	מסמך ג' – הסכם
	15.2
	 "אי העסקת עובדים בהתאם להוראות התע"ס."- 500 ש"ח לכל יום עבודה" אנו פועלים בזירה בה מחסור כח האדם הוא נקודת תורפה כאשר אנו כארגון מקצועי עושים כל שבאפשרותנו להתגבר עליה. לא הגיוני שבזירה כזו בה כל הגופים הפועלים סובלים ממחסור בכח אדם יהיה קנס על היעדר כח אדם זמנית. מבקשים לבטל סעיף זה.

	הבקשה נדחית.



	17. 
	מסמך ג' – הסכם
	15.2
	בסעיף מצוין "אי ביצוע פעולות בהתאם לתוכנית אליה התחייב המפעיל"  - נבקש הבהרה על אילו סוגי פעולות שלא צוינו בהפרות הקודמות מדובר.

	אין רשימה סגורה.

	18. 
	מסמך ג' – הסכם
	15.1
+15.2
	פרק הזמן לתיקון הפרה עומד על 3 ימים בלבד. מדובר בפרק זמן קצר מאוד ביחס לתיקון ליקויים מהותיים במסגרת טיפולית. נבקש כי פרק הזמן יהיה 7 ימי עסקים לפחות.

	מדובר בהפרה יסודית. הבקשה נדחית.

	19. 
	מסמך ג' – הסכם
	16.2
	אנו מבקשים לקבוע תקופת המשך שירותים מירבית (לדוגמה, 60 יום) וכן להבהיר כי התמורה בגין תקופה נוספת זו תשולם למפעיל לפי תנאי ההסכם.

	תשלומי התמורה ימשיכו כל עוד ניתנים השירותים.

	20. 
	מסמך ג' – הסכם
	16.4
	נבקש להבהיר כי הוצאות הקשורות בהעברת הפעילות למפעיל הבא (להבדיל מסיום פעילותו השוטפת של המפעיל היוצא עצמו) לא תחולנה על המפעיל היוצא.

	אין שינוי בהוראות המכרז.

	21. 
	מסמך ג' – הסכם
	21.4
	אנו מבקשים כי מימוש הערבות/הוראת החלף יהיה בכפוף למתן הודעה בכתב של 14 יום מראש, הפרטת את ההפרה הנטענת, וכן מתן הזדמנות ריפוי למפעיל בטרם מימוש הבטוחה.

	מימוש ערות יהא על פי דין לרבות מתן אפשרות לתיקון ההפרה ומתן זכות טיעון לזוכה.

	22. 
	נספח ג' – הוראות הביטוח
	1
	מבוקש למחוק את המלה "כל".
	הבקשה מתקבלת.
	

	23. 
	נספח ג' – הוראות הביטוח
	6.ז.
	שורות 1 – 2: מבוקש למחוק את המלים "ואחריותו בגין כל הפועל בשמו ומטעמו של המפעיל ולרבות אחריותו בגין קבלני משנה מטעמו".

	הבקשה נדחית.

	24. 
	נספח ג' – הוראות הביטוח
	8
	שורה שלישית: עד 10 ימי עסקים בהפקדת אישור הביטוח לא ייחשב להפרה".

	הבקשה נדחית.

	25. 
	נספח ג' – הוראות הביטוח
	9
	שורה 2: מבוקש למחוק את המלה "לבצע" ולעדכן במקום "לפעול לביצוע".

	הבקשה נדחית.

	26. 
	נספח ג' – הוראות הביטוח
	11
	שורה 3: מבוקש למחוק את המילה "כל".

	הבקשה מתקבלת.

	27. 
	נספח ג' – הוראות הביטוח
	13
	שורות 1 – 2: מבוקש למחוק את המלים "ו/או מי מטעמו".
	הבקשה נדחית.

	28. 
	כללי
	כללי
	לא צוין במכרז מספר העותקים החתומים המבוקש להגשה.

	שני עותקים (מקור והעתק) וכן עותק סרוק על גבי כונן USB או התקן נייד אחר.




מסמך הבהרות זה מהווה חלק בלתי נפרד ממסמכי המכרז והאמור בו גובר על מסמכי המכרז במקרה של סתירה.
על המציעים לצרף להצעתם את מסמכי ההבהרות כשהם חתומים כדין על ידם.
                                                                                                                          ___________
                                                                                                                            עיריית נתיבות



נספח תקציב

עמוד 3 מתוך 3
חתימת המשתתף: _________________

